राष्ट्रीय राजमार्गों के सभी भागों का रख-रखाव भारतीय राष्ट्रीय राजमार्ग प्राधिकरण द्वारा लघु अवधि सुधारों और सड़क रख-रखाव संविदाओं तथा दीर्घावधिक निष्पादन आधारित रख-रखाव सविदाओं के माध्यम से किया जाता है। इसके कार्यों के अंतर्गत सड़क रख-रखाव, सड़क संपदा प्रबंधन, घटना प्रबंधन, टॉल-फ्री संग्रहण की अभियांत्रिकी सुधार, ट्रेफिक प्रबंधन, सुविधा प्रबंधन, संचालन एवं रख-रखाव (ओ एंड एम) केंद्र का नियोजन, प्रशिक्षण एवं सड़क सुरक्षा प्रावधानों इत्यादि शामिल हैं।